Y rhyngrwyd Gymraeg

Mae'r erthygl hon yn sôn am ddatblygiad a phresenoldeb y Gymraeg ar y rhyngrwyd, ac yn hwyrach y we fyd-eang.

Hanes

Yng Ngorffennaf 1969, fe ysgrifennodd Owain Owain yn Y Cymro: Yn syml, mae'r [cyfrifiadur] yn ei gwneud hi'n bosibl cofnodi'r cyfan o wybodaeth yr hil ddynol drwy'r oesau mewn un lle, mewn modd sy'n galluogi unrhyw unigolyn - o'i gartref ei hun er enghraifft - archebu a derbyn unrhyw ran o'r wybodaeth honno...owainowain.net; adalwyd 14 Rhagfyr 2011.

Yn ôl ymchwil diweddarJones, R.J., (2010). 'Cilfachau Electronig: geni'r Gymraeg ar-lein, 1989-1996' yn Cyfrwng: Cyfnodolyn Cyfryngau Cymru, Cyfrol 7., postiwyd y neges gyntaf ag unrhyw destun Cymraeg ynddi ar Usenet ar y 15fed Awst, 1989http://groups.google.com/group/soc.culture.celtic/msg/22c589a9bd0edd3a. Ar y 13eg o Dachwedd, 1992 agorwyd y rhestr ebost WELSH-L, sef y Welsh Language Bulletin BoardJones, R.J., (2010, 28-31). Hwn oedd y man trafod cyntaf penodedig ar gyfer yr iaith Gymraeg. Ers hynny, gwelwyd defnydd o'r Gymraeg mewn nifer o faesydd ar rhyngrwyd, ac yn arbennig felly ar y we.

Bu Gwasg y Lolfa, Cymdeithas yr Iaith Gymraeg a'r Llyfrgell Genedlaethol hefyd yn flaenllaw yn y dyddiau cynnar

Llenyddiaeth ar y we

Mae llenyddiaeth Gymraeg wedi hawlio ei le ar y we hefyd. Yn 1996 rhoddwyd holl farddoniaeth y Prifardd Robin Llwyd ab Owain ar y we fyd eang dan yr enw Rebel ar y WeGwefan Robin Llwyd ab Owain; dyma oedd y gyfrol gyntaf yn y Gymraeg ar y rhyngrwyd.Llais Llyfrau, Hydref 1997: Erthygl gan Dafydd John Pritchard; Cyhoeddwyd gan Gyngor Llyfrau Cymru.Trafodaeth ar Welsh-L yn Chwefror 1997.

Cyfryngau Cymdeithasol

O ran y cyfryngau cymdeithasol Cymraeg, mae dros 607 o flogiau Cymraeghttp://hedyn.net/wici/Categori:Blog_Cymraeg wedi eu cofnodi gan Hedyn.net erbyn Mawrth 2014, a thua 14,000 o gyfrifon yn defnyddio Cymraeg ar Twitterhttp://indigenoustweets.com/ hefyd ym Mawrth 2014. Nid yw'n glir beth yn union yw'r defnydd o Facebook ond adnabu ymchwil yn 2008http://www.tandfonline.com/doi/abs/10.1080/13691180902914628?journalCode=rics20 238 grŵp Facebook lle roedd defnydd o'r Gymraeg.

Gwasanaethau Cyhoeddus Arlein a Dwyieithrwydd
Yn sgil goblygiadau Deddf Iaith 1993 mae'r sector gyhoeddus yng Nghymru yn cynhyrchu gwefannau dwyieithog. Mae rhai busnesau a chymdeithasau, yn enwedig y rhai mawrion a'r rhai sy'n ymwneud yn uniongyrchol â'r Gymraeg hefyd yn cynhyrchu gwefannau dwyieithog, yn ôl eu polisi iaith unigol eu hunain.

 Enghreifftiau o wefannau am y Gymraeg, neu yn y Gymraeg 
 Google Cymraeg - peiriant chwilio
 Wicipedia Cymraeg

Cyfeiriadau


Categori:Y cyfryngau Cymraeg
Cymraeg
Categori:Technoleg Gymraeg